stanford-oval/wikipedia huggingface dataset:
Tomi Kinnunen

| Henkilötiedot |
| --- | --- | --- | --- |
Syntymäaika: 28. maaliskuuta 1969 (ikä 55)
Syntymäpaikka: Sippola, Suomi
Pelipaikka: puolustaja
Pituus: 191 cm
Junioriseurat
1980–1986: MyPa
Seurat
| Vuodet | Seura | O | (M) |
| 1986–1993 | MyPa | 152 | (14) |
| 1993 | → MyPa-86 | 1 | (1) |
| 1994 | Purha | 11 | (4) |
| 1994 | KuPS | 8 | (2) |
| 1995 | Kuusysi | 5 | (0) |
| 1996 | RoPS | 9 | (0) |
| 1997–1998 | VPS | 34 | (2) |
| 1998–1999 | KRC Genk | 0 | (0) |
| 1999 | FC Lahti | 13 | (0) |
| 2001 | Rio Grande | – | (–) |
| 2002 | MyPa | 0 | (0) |
| 2005 | FC Korsholm | 5 | (0) |
| Yhteensä | Yhteensä | 238 | (23) |
Maajoukkue
| 1986 | Suomi U18 | 4 | (0) |
| 1988 | Suomi U21 | 1 | (0) |
| 1998–1999 | Suomi | 6 | (0) |
 Seurajoukkueuran tilastot kattavat vain kansalliset sarjat.
Tomi Kinnunen (s. 28. maaliskuuta 1969 Sippola) on suomalainen entinen jalkapalloilija. Hän oli pelipaikaltaan keskuspuolustaja.
Kinnunen aloitti uransa Myllykosken Pallossa. Hän nousi edustusjoukkueeseen 1986 ja oli mukana nostamassa seuraa Veikkausliigaan kauden 1991 päätteeksi. Mypassa Kinnunen saavutti SM-hopeaa 1993 ja Suomen Cupin voiton 1992.. Kinnunen siirtyi kaudeksi 1994 Kuopion Palloseuraan, minkä jälkeen hän pelasi FC Kuusysissä 1995 ja Rovaniemen Palloseurassa 1996. Rovaniemeltä Kinnunen siirtyi kahdeksi seuraavaksi kaudeksi Vaasan Palloseuraan, josta hänet myytiin kesken kauden 1998 belgialaiseen KRC Genkiin. VPS voitti molempina kausina SM-hopeaa. Kinnunen vietti Genkissä kauden, mutta ei saanut peliaikaa kärsittyään muun muassa useista loukkaantumisista, joiden vuoksi hän lopetti ammattilaisuransa vuonna 2000. Kinnunen yritti vielä paluuta MyPaan 2002, mutta lopulta hän ei pelannut yhtään liigaottelua. Kaikkiaan Kinnunen pelasi kahdeksan kauden aikana 110 pääsarjatason ottelua, joissa hän teki kuusi maalia.
Kinnunen pelasi maajoukkueessa vuosina 1998–1999 kuusi A-maaottelua.
Luettelo Puumalan julkisista taideteoksista ja muistomerkeistä

Luettelo Puumalan julkisista taideteoksista ja muistomerkeistä sisältää Puumalan kunnassa olevat pysyvät patsaat, muistomerkit ja muistolaatat.
Tämä luettelo on osa valtakunnallista Suomen julkisten taideteosten ja muistomerkkien luettelointia. Luettelossa on pysyvästi julkisilla paikoilla olevia taideteoksia, muistomerkkejä ja muistolaattoja sekä hautausmailla olevia yleisiä muistomerkkejä ja patsaita. Luettelossa ei mainita rakennusten sisällä ja suljetuilla sisäpihoilla olevia julkisia teoksia eikä yksittäisten hautojen veistoksia. Teokset ovat luettelossa nimensä mukaisessa aakkosjärjestyksessä. Sijaintipaikka on puiston, aukion, rakennuksen tai muun vastaavan nimi ja/tai katuosoite. Alue tarkoittaa kaupunginosaa/kunnanosaa, taajamaa, kylää, osa-aluetta tai asuinaluetta. Karttalinkki osoittaa teoksen sijaintipaikan kymmenien metrien tarkkuudella. Paljastusvuosi on teoksen julkistuksen tai paljastuksen vuosi sijaintipaikalla (suluissa on mainittu valmistumisvuosi, jos se poikkeaa huomattavasti paljastusvuodesta).
| Julkinen teos | Paikka | Alue | Kartalla | Tekijä | Paljastusvuosi | Kuva | WD |
| --- | --- | --- | --- | --- | --- | --- | --- |
| Nestori Reponen ja norppa | Nestorinranta, Lintusalontie 1661 |  | 61.255°N, 28.0003°E | Adil Aliev | 2019 |  |  |
| Norppapatsas | Puumalan satama, Norppapuisto, Niementie 1 |  | 61.5201°N, 28.1787°E | Vuosalmi, JuhaniJuhani Vuosalmi | 1997 |  |  |
| Sankarihautojen muistomerkki "Tulevaisuus" | Puumalan kirkon sankarihautautausmaa, Kirkkotie 1 |  | 61.5243°N, 28.1774°E | Tirronen, ArmasArmas Tirronen | 1959 |  |  |
| Talvisotaan lähteneiden muistomerkki | Kunnantalon edessä, Keskustie 14 |  | 61.5229°N, 28.1771°E |  | 1991 |  |  |
| Vapaussodan muistomerkki | Puumalan kirkon sankarihautautausmaa, Kirkkotie 1 |  | 61.5245°N, 28.1776°E |  | 1923 |  |  |
| Väsynyt | Satama-alueella Saimaan rannalla |  | 61.5205°N, 28.1773°E | Cedercreutz, EmilEmil Cedercreutz | 2016, uusintavalos (1907) |  |  |
King George V -luokka (1939)

| King George V -luokka |
| --- | --- |
 HMS Prince of Wales

Tekniset tiedot
Uppouma:  38 031 t (kuiva) 42 237 t (kuormattu)
Pituus:  227 m (kokonaispituus)
Leveys:  31 m
Syväys:  9,9 m
Koneteho:  128 000 shp
Nopeus:  28 solmua
Miehistöä:  1 314-1 631
Aseistus
Meritorjunta:  10 × 14" (360 mm) BL Mk VII -tykkiä 16 × 5,25" (133 mm) QF Mk I -tykkiä 4 × kolminaulaista (47 mm) kunnialaukaustykkiä 4 × Supermarine Walrus -vesilentokonetta
Ilmatorjunta:  32 × kaksinaulaista QF-ilmatorjuntatykkiä
King George V -luokka oli Britannian Kuninkaalliselle laivastolle maailmansotien välillä suunniteltu taistelulaivaluokka, johon kuului viisi alusta. Nimikkoaluksen lisäksi luokkaan kuuluivat HMS Duke of York, HMS Prince of Wales, HMS Anson ja HMS Howe. Prince of Wales osallistui toisessa maailmansodassa Bismarck-taistelulaivan takaa-ajoon vaurioittaen sitä ratkaisevasti ja pakottaen aluksen ottamaan suoran reitin lähimpään satamaan. Duke of York tuhosi Scharnhorst-taisteluristeilijän. Japanilaiset pommikoneet ja torpedopommittajat upottivat Prince of Walesin joulukuussa 1941 Malakan niemimaan rannikolla.
Luokan rakentamista rajoitti Lontoon laivastosopimus, jonka mukaisesti alusten uppoumaksi määritettiin 35 000 tonnia ja pääaseiksi 14 tuuman tykit, vaikka muutokset aiheuttivat lopulta asetettujen rajojen ylityksen.
Alusten suunnittelussa noudatettiin enemmän perinteisiä kaavoja kuin edeltävän Nelson-luokan suunnittelussa. Esimerkiksi päätykit oli jälleen sijoitettu sekä keula- että peräkansille. Aluksen panssaroitu ala oli suurempi ja pääaseiden suoja heikompi, mutta höyrykoneiden kehityksen vuoksi koneet olivat kevyempiä kuin ennen ja antoivat suuremman tehon.
Panssarointi

Panssarointi lisättiin aluksen ulkopuolelle lisättävillä levyillä, ja se oli suora lukuun ottamatta aluksen rungon muotojen seuraamista. Yläosastaan se oli 14 tuuman paksuinen ja vesirajassa 15 tuumaa ja kaveten köliä kohti mennessä 5,5 tuumaan ammusvarastojen alla ja 4,5 tuumaan konehuoneen osalta. Aluksessa oli kaikkiaan 12 etuosastoa ja 10 takaosastoa.
Pääaseiden tornien etupanssari oli 13 tuumaa paksu, 9-7 tuumaa kyljet ja 7 tuumaa takana ja katon paksuus 6 tuumaa. Apuaseina olevien 5,25 tuumaisten suojana oli ainoastaan 2-1 tuumaan panssaria. Pääkannen paksuus oli 6 tuumaa ammusvarastojen kohdalla ja 5 tuumaa muualla. Muuten kansien paksuus 5-2,5 tuumaan.
Alusten rakenne oli suunniteltu kestämään 500 kilogramman TNT-räjähde.
Koneisto

Pääkoneet oli ryhmitelty niin, että jokaista neljää potkuria pyöritti kaksi konetta. Akseleita oli mahdollista kytkeä yhteen, jolloin jonkin osan vaurioituminen ei tehnyt aluksesta vielä liikuntakyvytöntä.
Aseistus

Luokan alusten pääaseistus oli kymmenen 14 tuuman 45 kaliiperin Mk VII -tykkiä. Tykkien korotuskulma oli 40 astetta ja ne oli sijoitettu kahteen neljän tykin (A- ja C-tornit) ja yhteen kahden tykin (B-torni) torniin. Toinen neloistorneista oli sijoitettu etu- ja toinen takakannelle kaksoistornin ollessa porrastettuna etukannen neloistornin taakse. Alkuperäiseksi pääaseistukseksi suunniteltiin kahtatoista tykkiä kolmessa neloistornissa, mutta yksi torneista päätettiin vaihtaa kaksoistorniksi painon säästämiseksi.
Apuaseina oli 16 5,25 tuuman 50 kaliiperin QF Mk I -tykkiä, joilla kyettiin pintatorjuntaan. Tykit olivat kaksiputkisissa sääsuojatuissa torneissa. Tykkien 70 asteen korotuskulman vuoksi voitiin niitä käyttää myös raskaina ilmatorjuntatykkeinä. Aseet oli ryhmitelty kahdeksi kahden tornin ryhmäksi kummallekin kyljelle. Ryhmien välissä oli lentokoneen katapultti ja ryhmien toinen torni oli asennettu ylemmäs ja niillä oli mahdollisuus ampua alemman tornin ylitse.
5,25 tuuman tykit osoittautuivat käytännössä kuitenkin sekä vikaherkiksi että kankeiksi suunnata. Niiden tulinopeus oli liian alhainen, jotta ne olisivat olleet tehokkaita ilmatorjunta-aseina.
Kidō senshi Gundam Seed

| Kidō senshi Gundam Seed |
| --- | --- |
機動戦士ガンダムSEED   (Kidō senshi Gundam Seed)
Genre: toiminta, science fiction 
TV-anime
Ohjaaja: Mitsuo Fukuda
Studio: Sunrise
Lähetyskanavat: MBS/TBS
Alkuperäinen lähetyskierros: 5.10.2002 – 27.9.2003
Jaksojen määrä: 50 
Kidō senshi Gundam Seed (jap. 機動戦士ガンダムSEED, myös Mobile Suit Gundam Seed) on japanilainen animaatiosarja. Se kuuluu Gundam-sarjaan. Gundam-harrastajien keskuudessa sarja tunnetaan pelkästään kutsumanimellä Seed.
Yleistä

Kidō senshi Gundam Seedin tuotatti Mainichi hōsō terebi, ja sitä lähetettiin 50 osaa TBS-ketjuun kuuluvilla kanavilla välillä 5. lokakuuta 2002 – 27. syyskuuta 2003. MBS/TBS-kanavalla sarja lähetettiin vielä uudestaan lokakuun 2003 ja syyskuun 2004 välisenä aikana. Vuoden 2004 Tokion kansainvälisillä animaatiomessuilla sarja palkittiin sekä vuoden animaationa että television laatuteoksena. Kadokawa shotenin Gekkan Newtype -lehden syyskuun 2006 numerossa se listattiin ”Uusimpien animaatioiden sata parasta” -listalla ykköseksi yhdessä jatkosarjansa Kidō senshi Gundam Seed Destinyn kanssa.
Animaatiosarjan valmisti Sunrisen yhdeksäs studio. Tuotannossa pyrittiin luomaan ”uusi Gundam uudelle sukupolvelle” ja tekemään 2000-luvun ensimmäinen Gundam-sarja palaamalla samalla koko Gundam-jatkumoiden alkupisteeseen. Sarja oli ensimmäinen Gundam-televisiosarja, jonka tehtiin osittain digitaalisesti.
Nimen sana ”Seed” viittaa merkityksessä ”siemen” tarinassa esiintyvään geenimanipulointiin, mutta toisaalta tarkoittaa myös alkukohtaa. . Pelkkä S-kirjain taas viittaan termiin ”Gundams”, sillä sarjassa esiintyy peräti 10 eri Gundam-mechaa.. Gundam-sarjoille epätyypillisesti päähenkilön mechan nimi ei seuraile sarjan nimeä. Sarja oli myös ensimmäinen Avaruusvuosisata-jatkumoon kuulumaton sarja, jonka nimessä käytettiin ”Kidō senshi” -etuliitettä ja myös ensimmäinen erillisjatkumoon sijoittuva sarja, joka sai suoraa jatkoa televisiosarjan muodossa (Kidō senshi Gundam Seed Destiny).
Aiempien Gundam-sarjojen tapaan Gundam Seedissäkin useat ”gundamit” taistelevat keskenään vihollis- ja liittolaisarmeijoiden riveissä. Tässä sarjassa ”Gundam” on kuitenkin päähenkilö Kira Yamaton keksimä kutsumanimi mechoille (kts. Kidō senshi Gundam Seed -sarjan Gundamit).. Jatkosarja Seed Destiny noudattaa samaa kaavaa.
Sarjan sisältää väkivaltaisia ja seksuaalisia kohtauksia, ja sen sisältämä sänkykohtaus johti muutamiin ilmoituksiin Japanin televisio-ohjelmien etiikanvalvonta- ja kehitysjärjestö BPO:lle.
Tarina

Kosmisen aikakauden (Cosmic Era, C.E.) vuonna 15 maailmanlaajuisesti kuuluisa yleisnero George Glenn ilmoittaa olevansa geenimuunneltu ihminen. Samalla hän julkistaa geenimanipulaatio-ohjeet, mikä johtaa uuden ihmisrodun, geenimanipuloitujen ”koordinaattorien” syntyyn.
Vaikka geenimanipulointi kielletään useissa maissa lailla, eivät lahjakkaita lapsia haluavat vanhemmat vähene, vaan päin vastoin lisääntyvät vähitellen. Geenimanipuloimattomat, tavalliset ihmiset, ”luonnolliset”, alkavat kadehtia ja pelätä koordinaattorien kykyjä. Vainoja paetakseen koordinaattorit perustavat avaruussiirtokuntiin hallintus P.L.A.N.T.in ja armeija Z.A.F.T.in.
Vuonna C.E. Plantin ja Maan välisissä neuvotteluissa tapahtuneen pommi-iskun seurauksena Maan liittouma, johon liki kaikki Maapallon maat kuuluvat, julistaa sodan P.L.A.N.T.ia vastaan. Maanviljelysiirtokunta Junius 7:ää vastaan isketään ydinasein, ja yli 240 000 ihmistä saa surmansa. Estääkseen ydinaseiden käytön P.L.A.N.T. kylvää maahan neutronihäiritsijöitä, jotka hillitsevät ydinfissiota. Tämä estää myös ydinenergian käytön, mikä ajaa Maan vakavaan energiakriisiin ja johtaa satojen miljoonien kuolemaan katastrofeissa ja nälänhädissä. Nämä tapahtuvat kiehuttavat tunteita kummallakin puolella ja johtava sodan yltymiseen.
Neutronihäiritsimet estävät myös tutkien ja viestintäjärjestelmien toiminnan, mikä heikentää olemassaolevia asejärjestelmiä. Sodan odotetaan päättyvän Liittouman voittoon, sillä näillä on tuntuva materiaaliylivoima. P.L.A.N.T. onnistuu kuitenkin tasoittamaan tilanteen ottamalla käyttöön ihmismalliset sotakoneet, mobile suitit, ja sota venyy 11 kuukauden pituiseksi.
Vuonna C.E. 71 insinööriksi opiskeleva koordinaattorinuori Kira Yamato viettää rauhallista elämää puolueettoman Orbin valtion hallitsemalla Heliopoliksen satelliitilla. Satelliitilla on kuitenkin salaa käynnissä viiden Maan liittouman mobile suitin kehitysprojekti. Asiasta vihiä saava P.L.A.N.T. lähettää paikalle sotilasyksikön, jonka tehtävänä on kaapata prototyypit. Rauhaisa siirtokunta muuttuu hetkessä taistelutantereeksi. Paetessaan Kira päätyy mobile suit -tehtaaseen ja törmää Z.A.F.T.in sotilaisiin. Näiden sotilaiden joukossa on myös Kiran läheinen lapsuudenystävä Athrun Zala, josta Kira joutui eroon vuosia aiemmin.
Yllättävä kohtaaminen hämmentää Athrunin, joka kuitenkin varastaa robotti Aegiksen. Paikalla olleen Liittouman upseeri Murrue Ramiuksen komentamana Kira päätyy jäljelle jääneen mobile suit Strikeen ja koettaa paeta. Kira joutuu taisteluun odottavien Z.A.F.T.in joukkojen kanssa, mutta onnistuu tuohamaan ne taistelussa.
Kira onnistuu löytämään hengissä paenneet ystävänsä, mutta taistelu ei ole ohi. Vain Kira voi käyttää Strikeä, joten suojellakseen ystäviään Kira joutuu Murruen pyynnöstä pakon edessä nousemaan Striken ohjaamoon...
Tematiikka

Ohjaaja Fukudan virallisella kotisivulla 25.9.2004 julkaistussa haastattelussa hän kertoo halunneensa Gundam Seed -sarjan ensiteoksessa käsitellä sodanvastaisuutta Kira ja Athrun päähenkilöinä. Samoin 10. joulukuuta julkaistussa haastattelussa jatkosarja Kidō senshi Gundam Seed Destinyn vastaava tuottaja Seiji Takeda sanoi pyrkineensä jatkamaan Gundam Seedin pasifistista sanomaa. Takeda lisäsi myös toivovansa, että Gundam Seed Destinyn katsojat saisivat sen kautta kosketuspintaa tuolloin ajankohtaiseen maailmantilanteeseen, kuten vuonna 2004 uudelleenvalitun Yhdysvaltain presidentti George W. Bushin käynnistämän Fallujan puhdistusoperaatioon ja jatkuvasti kaoottisemmaksi käyvään Irakin tilanteeseen.
Tuotantohenkilöstö

Alkuteos: Hajime Yatate, Yoshiyuki Tomino
Ohjaaja: Mitsuo Fukuda
Skenaario: Chiaki Morokawa
Hahmosuunnittelu: Hisashi Hirai
Mecha-suunnittelu: Kunio Ōgawara, Kimitoshi Yamane
Pää-mecha-animaattori: Satoshi Shigeta
Suunnitteluavustajat: Mitsumi Inomata, Kazutaka Miyatake (Studio Nue), Jun’ichi Akutsu (Be-Craft), Hiroyuki Taiga (Thinkport), Dai-Nihon giken
Graafinen ohjaus: Shigemi Ikeda
Värikoordinaatio: Ritsuko Utagawa, Akiko Shibata
Animaatio-ohjaus: Takeshi Kuzuyama
Leikkaus: Seiji Morita
Musiikki: Toshihiko Sahashi
Ääniefektit: Yasuo Urakami
Tuottajat: Seiji Takeda (Mainichi hōsō), Fumikuni Furusawa (Sunrise)
Tuotantoavustus: ADK, Sōtsū
Tuotanto: Mainichi hōsō, Sunrise
Special Edition (kokoelma)

Tv-sarjan materiaali jaettiin kolmeen osaan ja julkaistiin uudelleen leikattuna kolmena elokuvanmittaisena ”erikoispainoksena”. Kuvakokoosta tehtiin laajakuva leikkaamalla kuvan ylä-ja alareunat. Ääniraita uudistettiin ja osa ääninäyttelijöistä korvattiin uusilla, joita käytettiin myös myöhemmin Gundam Seed -peleissä. Osat I ja II näytettiin televisiossa kahteen päivään jaettuina ennen DVD-julkaisua, mutta viimeistä osaa ei näytetty lainkaan, vaikka monet sen kohtauksista kytekytyvät Gundam Seed Destinyyn.
Special Edition – kokū no senjō (Phase-01–Phase-21), alkuosa 22.3.2004, loppuosa 23.3.2004
Special Edition II – harukanaru akatsuki (Phase-22–Phase-40), alkuosa 27.7.2004, loppuosa 28.7.2004
Special Edition kanketsuhen – meidō no sora (Phase-41–Final-Phase)
Ensilähetyskanavat

Sarjan katsojaluvut olivat matalimmillaan 4,6 % ja korkeimmillaan 8,0 %. Keskimäärin sarja tavoitti 6,2 % televisiokatsojista. Sarja keräsi Gundam-sarjoista korkeimmat katsojaluvut sitten 80-luvun sarjojen. Sarjan oheistuote-pienoismallit, tv-lähetysten jälkeen myyntiin lasketut DVD-levyt ja samanaikaisesti itse sarjan kanssa eri mediaformaateissa julkaistut Kidō senshi Gundam Seed Astray - ja Gundam Seed MSV -teokset osoittautuivat myös suosituiksi.
Hokkaidō hōsō (HBC) Malline:Smaller
IBC Iwate hōsō (IBC)
Tōhoku hōsō (TBC)
Terebi-U Yamagata (TUY)
Terebi-U Fukushima (TUF)
Tōkyō hōsō (TBS)
Terebi Yamanashi (UTY)
Niigata hōsō (BSN)
Tulip terebi (TUT)
Mainichi Hōsō (MBS), tuottajakanava
San’in hōsō (BSS)
Terebi Yamaguchi (TYS)
I terebi (ITV)
Terebi Kōchi (KUTV)
RKB Mainichi hōsō (RKB)
Nagasaki hōsō (NBC)
Kumamoto hōsō (RKK)
Ōita hōsō (OBS)
Miyazaki hōsō (MRT)
Ryūkyū hōsō (RBC)
Aomori terebi (ATV)
Shin’etsu hōsō (SBC)
Hokuriku hōsō (MRO)
Shizuoka hōsō (SBS)
Chūbu-Nippon hōsō (CBC) – Koska kanava näytti Gundamin lähetysaikaan Tensai Quiz -ohjelmaa, se näytti Gundam Seedin 30 minuuttia muita myöhäislähetyskanavia aiemmin, 17.00–17.30 (käytäntö oli perintöä aiemman Ryōri tengoku -ohjelman ajoilta).
San’yō hōsō (RSK)
Chūgoku hōsō (RCC)
Minami-Nihon hōsō (MBC)
ATV:tä ja CBC:tä lukuun ottamatta näillä kanavilla esitettiin pääkanavien lähetysaikaan kilpailevaa TV Oja-Manbō -ohjelmaa (Nippon terebi, nyttemmin lopetettu). Tästä huolimatta Gundam Seedin teemakappale esiteltiin ohjelma ”tv-ohjelmien tunnuskappaleet” -rankingissä. Aiemmin tämä olisi ollut ennen kuulumatonta, mutta Gundam Seedin jälkeen tapa yleistyi lauantain kello kuuden animaatioiden kohdalla. Siihen asti ohjelmalokero 17.00–18.00 oli ollut varattu itse tuotetuille, block net - tai crossnet-aikakauden jäänteenä Fuji tv:n ohjelmille. TYS, joka ei tämän vuoksi ollut näyttänyt juuri lainkaan verkostoituja ohjelmia tuohon aikaan (pois lukien kolme Heisei-kauden Ultraman-sarjaa, jotka näytettiin koulujen loma-aikoina), siirtyi kesken aiemman Ultraman Cosmos -sarjan TBS:n kanssa samanaikaisesti lähettäväksi asemaksi ja näytti Gundam Seedin kokonaisuudessaan. Tietyillä alueilla (mm. MBS, BSS) Gundam Seed oli ensimmäinen pääkanavan kanssa samaan aikaan näytetty Gundam-sarja.
Liitännäistuotteet > DVD:t

Sarjan DVD:t julkaistiin 28.3.2003–26.3.2004. DVD:itä julkaistiin yhteensä 13, ja niitä myytiin yhteen laskettuna yli 1,4 miljoonaa kappaletta.
23. helmikuuta 2010 julkaistiin myös DVD-boksi.
Liitännäistuotteet > Pelit

Kidō senshi Gundam Seed
Kidō senshi Gundam Seed
Kidō senshi Gundam Seed: Owaranai ashita e
Kidō senshi Gundam Seed: Rengō vs. Z.A.F.T.
Kidō senshi Gundam Seed: Rengō vs. Z.A.F.T. Portable
Dai 3-ji Super robot taisen α – shūen no Ginga e
Another Century's Episode 3 – The Final
Sunrise World War from Sunrise eiyūtan
Kidō senshi Gundam Seed: Tomo to kimi to senjō de.
SD Gundam: Ggeneration Advance
Gundam The Battlemaster
Super robot taisen J
Super robot taisen W
Super robot taisen K
Super robot taisen L
Liitännäistuotteet > Sarjakuvat

Sarjakuvaversio (tekijä Masatsugu Iwase): julkaistiin Gekkan Magazine Z -lehdessä
Seed Club 4-koma (tekijä As’Maria): julkaistiin Gekkan Newtype -lehdessä
Kidō senshi Gundam Seed Astray: kts. Kidō senshi Gundam Seed Astray
Aiheesta muualla

Virallinen kotisivu (japaniksi)
Xplosion Gundam Seed (japaniksi)
Tokyo MX:n Gundam Seed -sivu (Arkistoitu – Internet Archive) (japaniksi)
Virallinen kotisivu (japaniksi)
Kinidiini

| --- | --- |


Kinidiini
Systemaattinen (IUPAC) nimi
(S)-[(2R,4S,5R)-5-etenyyli-1-atsabisyklo[2.2.2]oktan-2-yyli]-(6-metoksikinolin-4-yyli)metanoli
Tunnisteet
CAS-numero: 56-54-2
ATC-koodi: C01BA01
PubChem CID: 441074
DrugBank: DB00908
Kemialliset tiedot
Kaava: C20H24N2O2 
Moolimassa: 324,412
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 174–175 °C 
Farmakokineettiset tiedot
Hyötyosuus: 70–80 %
Proteiinisitoutuminen: 80–88 %
Metabolia:  ?
Puoliintumisaika: 6–8 tuntia 
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen
Kinidiini (C20H24N2O2) on niin kutsuttuihin kiina-alkaloideihin kuuluva alkaloidi. Yhdistettä käytetään sydämen rytmihäiriöiden hoitoon. Kinidiini on kiniinin stereoisomeeri.
Kinidiini on WHO:n listalla yhteiskunnalle tärkeimmistä lääkkeistä.
Esiintyminen ja ominaisuudet

Kinidiiniä esiintyy Cinchona officinalis -matarakasvissa ja useissa muissa Cinchona-suvun kasveissa. Yhdistettä eristetään kasveista ja otetaan talteen kiniinin eristyksen yhteydessä. Sitä voidaan myös valmistaa isomeroimalla kinidiinistä. Kinidiinin ominaiskiertokyky on trikloorimetaanissa +230° ja etanolissa +212°. Yhdisteen rakenne sisältää kaksi emäksistä typpiatomia, yhden kinoliinirenkaassa ja toisen kinuklidiinirenkaassa. Näistä kinuklidiinirenkaan typpiatomi on emäksisempi. Kinidiini liukenee vain vähän veteen, mutta paremmin orgaanisiin liuottimiin, kuten etanoliin tai trikloorimetaaniin.
Vaikutusmekanismi

Kinidiini salpaa natriumkanavia ja estää kaliumionien ulosvirtausta. Yhdiste vaikuttaa myös sinussolmukkeisiin ja tahdistussoluihin pidentämällä aktiopotentiaalia. Kinidiini aiheuttaa QT-ajan ja PQ-ajan pidentymistä. Kinidiini metaboloituu 2-hydroksikinidiiniksi, jonka vaikutukset ovat samanlaiset kuin kinidiinin. Kinidiiniä käytetään erityisesti eteisvärinän hoitamisessa. Yhdistettä käytetään usein suolamuodossa, tyypillisesti joko kinidiiniglukonaattina tai -sulfaattina.
Kinidiinillä on myös malarialoisioita tappavia vaikutuksia, mutta se ei ole yhtä tehokas kuin kiniini.
Sivuvaikutukset

Kinidiini pidentää QT-aikaa, mikä voi johtaa niin kutsuttuun kääntyvien kärkien takykardiaan. Yleisiä sivuvaikutuksia ovat pahoinvointi, ripuli ja ruokahalun menettäminen. Kinidiini voi aiheuttaa myös allergisia oireita, korvien soimista, muita kuulo- ja näköhäiriöitä ja pääkipua. Kinidiinimyrkytyksen (kinkonismi eli kiniinialkaloidimyrkytys) hoito on samankaltaista kuin kiniinimyrkytyksessäkin.
Kimalaiskuoriainen

| Kimalaiskuoriainen |
| --- | --- |

Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Scarabaeiformia
Yläheimo::  Turilasmaiset Scarabaeoidea
Heimo::  Lehtisarviset Scarabaeidae
Alaheimo::  Cetoniinae
Tribus::  Trichiini
Suku::  Trichius
Laji::  fasciatus
Kaksiosainen nimi
 Trichius fasciatus  Linnaeus, 1758 
Katso myös
   Kimalaiskuoriainen Wikispeciesissä   Kimalaiskuoriainen Commonsissa 
Infobox OKNimi-testi OK: 
Kimalaiskuoriainen (Trichius fasciatus) on lehtisarvisiin (Scarabaeidae) kuuluva kovakuoriaislaji.
Tuntomerkit

Peitinsiivissä on keltamustaa kuviointia, joka vaihtelee huomattavasti eri yksilöiden välillä. Kuoriaisen pituus on 10–16 mm. Pyöreähkö ja karvainen kimalaiskuoriainen muistuttaa nimensä mukaisesti kimalaista. Sen tuntee kovakuoriaiseksi kovista peitinsiivistään. Kimalaiskuoriaisella on tyypilliset heimonsa tuntosarvet, joissa tuntosarven pää koostuu useasta vierekkäin olevasta lehtimäisestä liuskasta muodostaen nuijan.
Tuntomerkit > Levinneisyys

Lajia tavataan yleisesti koko Suomessa. Yleislevinneisyydeltään kimalaiskuoriainen on havumetsävyöhykkeen laji, eikä sitä tavata esimerkiksi Etelä-Ruotsissa eikä Tanskassa. Se lentää kesäkuusta elokuun alkuun.
Elintavat

Aikuisia kuoriaisia tavataan usein kukissa, etenkin sarjakukkaisilta, maitohorsmalta ja ohdakkeista, mutta myös pihojen ruusuista. Toukat elävät lahossa puussa erityisesti koivussa. Laji talvehtii toukkana.
Aiheesta muualla

Laji.fi: Kimalaiskuoriainen (Trichius fasciatus)
iNaturalist: Kimalaiskuoriainen (Trichius fasciatus)
Ötökkätieto: Kimalaiskuoriainen (Trichus fasciatus)
University of Michigan, Animal Diversity Web (ADW): Trichius fasciatus (englanniksi)
Global Biodiversity Information Facility (GBIF): Trichius fasciatus (englanniksi)
| Taksonitunnisteet |
| --- | --- |
Trichius fasciatus:  Wikidata: Q1387496  Wikispecies: Trichius fasciatus  BioLib: 8155  BOLD: 312551  CoL: 589HQ  EoL: 141870  EPPO: TRCIFA  EUNIS: 266145  Fauna Europaea: 246978  Fauna Europaea (new): 074c9574-89f1-4bc9-9869-dd5abb2df64a  GBIF: 1085188  iNaturalist: 55783  IRMNG: 10380088  NBN: NBNSYS0000011551  NCBI: 1207093  Observation.org: 1739  Open Tree of Life: 3333748  Laji.fi: MX.191919 
Scarabaeus fasciatus:  Wikidata: Q109599558  EUNIS: 102516  GBIF: 7627955
Luettelo Preussin pääministereistä

Tämä on luettelo Preussin pääministereistä vuosina 1848–1945. Vuodesta 1871 Preussi oli osa Saksan valtakuntaa.